Ο **Μουράτ Γιλντιρίμ** (τουρκικά: Murat Yıldırım) είναι Τούρκος ηθοποιός.

Βιογραφία
---------

Γεννήθηκε στις 13 Απριλίου στο Ικόνιο της Τουρκίας. Η καταγωγή των γονιών του είναι από το Μαρντίν. Ο πατέρας του ήταν καθηγητής λογοτεχνίας, ο Μουράτ μεγάλωσε στο Ικόνιο και στα Άδανα όπου oι γονείς του ζουν ακόμη. Έχει δύο αδερφές.

Αποφοίτησε από το τμήμα Μηχανολόγων Μηχανικών του Yildiz Technical University στην Κωνσταντινούπολη, ενώ από μικρός είχε ιδιαίτερο ταλέντο και ενδιαφέρον για τα μαθηματικά. Το ενδιαφέρον του όμως και για την μουσική και το θέατρο ξεκίνησε σε μικρή ηλικία καθώς συμμετείχε σε πολλές παραστάσεις του σχολείο του. Ως φοιτητής ήταν μέλος ροκ συγκροτήματος παίζοντας ντραμς. Τότε ξεκίνησε να συμμετέχει στην θεατρική ομάδα του πανεπιστημίου του και να παρακολουθεί μαθήματα υποκριτικής.

Αφού συμμετείχε σε πολλές θεατρικές παραστάσεις, στην αρχή ερασιτεχνικά και αργότερα επαγγελματικά,ένας σεναριογράφος που τον είδε να παίζει σε μία κωμωδία τον πρότεινε στην εταιρία παραγωγής BKM του Γιλμάζ Ερντογάν, έτσι πήρε τον πρώτο του μικρό ρόλο στο *Olumsuz Ask*. Αργότερα συμμετείχε στις σειρές *Bütün Cocuklarim* και *Büyük Yalan* ενώ είχε και ένα ρόλο στη ταινία *Organize İşler*.

Ο πρώτος του πρωταγωνιστικός ρόλος και επιτυχία ήρθε με την ρομαντική κομεντί *Fitrina* το 2006 ενώ την ίδια χρονιά για τον πρωταγωνιστικό του ρόλο στην ταινία *Araf* προτάθηκε για βραβείο καλύτερου ηθοποιού στο φεστιβάλ Χρυσού Πορτοκαλιού (Altın Portakal) της Αττάλεια, ένα από τα σημαντικότερα φεστιβάλ στη Τουρκία. Το 2007 πρωταγωνίστησε στο *Asi*, σειρά που έχει προβληθεί σε 73 χώρες ενώ το 2011 ήταν υποψήφια στο τηλεοπτικό φεστιβάλ του Μόντε Κάρλο λόγω του γεγονότος ότι ήταν η σειρά με την δεύτερη μεγαλύτερη τηλεθέαση στον κόσμο στο είδος της, γεγονός που αύξησε την φήμη και την δημοφιλία του. Κατά την διάρκεια της των γυρισμάτων του *Asi*, ο Γιλντιρίμ πρωταγωνίστησε στην ταινία Πληγές του Φθινοπώρου (Güz Sancısı), την πρώτη Τούρκικη ταινία με αναφορά στα Σεπτεμβριανά και στο πογκρόμ κατά των Ελλήνων της Κωνσταντινούπολης.

Μετά το τέλος του *Asi* ο Γιλντιρίμ είχε τον πρωταγωνιστικό ρόλο στην σειρά Έρωτας και Τιμωρία *(Aşk ve Ceza)*, που είχε αντίστοιχή επιτυχία στην Τουρκία και στο εξωτερικό.To 2012 πρωταγωνίστησε ως Ετζεβίτ Οράν στην σειρά *Suskunlar*, που είναι βασισμένη στο μυθιστόρημα *Sleepers* του Lorenzo Carcaterra. Η σειρά έτυχε μεγάλης αποδοχής τόσο από τους κριτικούς, όσο και από το κοινό. Μετά από διάλειμμα δύο περίπου χρόνων επιστρέφει στις οθόνες με την ταινία Kırımlı που είναι βασισμένη στο αυτοβιογραφικό μυθιστόρημα "Korkunç Yıllar".

Κατάλογος Σειρών
----------------

* Ράμο (Ramo) (2020-2021) (40 επεισόδια) - Ραμαζάν (Ράμο) Καγιά
* Η Βασίλισσα της Νύχτας (*Gecenin Kraliçesi)* (2016) (*15 επεισόδια*) - Καρτάλ
* Σιωπηλοί *(Suskunlar)* (2012)-Ετζεβίτ(Σέριφ) Οράν (28 επεισόδια)
* Έρωτας και Τιμωρία *(Aşk ve Ceza)* (2010-2011)-Σαβάς Μπαλντάρ ♦ (62 επεισόδια)
* Που είσαι αγάπη *(Ey Aşk Nerdesin)* (2009)-Αστυνομικός *Έκτακτη Συμμετοχή*
* Επαναστάτης *(Αsi)* (2007-2009)-Ντεμίρ Ντογάν ♦ (71 επεισόδια)
* Καταιγίδα *(Fırtına )* (2006-2007)-Αλί
* Το μεγάλο ψέμα *(Büyük Yalan)* (2004-2005)-Οκάν
* Όλα μου τα παιδιά *(Bütün Çocuklarım)* (2004-2005)-Μεσούτ
* Αθάνατη Αγάπη *(Ölümsüz Aşk)* (2003-2004)
* Ποίος είναι το αφεντικό;*(Patron Kim)* (2003-2004)
* Επιστήμη της ζωής *(Hayat Bilgisi)* (2003-2004)

♦ Έχουν προβληθεί στην Ελληνική Τηλεόραση

Κατάλογος Ταινιών
-----------------

* Ατελείωτος Έρωτας (Sonsuz Aşk) (2017) Τζαν
* Η γυνή να φοβήται τον άνδρα 2 (Kocan kadar konuş 2) (2016) - Σινάν
* Η γυνή να φοβήται τον άνδρα (Kocan kadar konuş) (2015) - Σινάν
* Ο άνθρωπος από την Κριμαία (Kırımlı) (2014)- Υπολοχαγός Sadık Turan
* Πληγές του Φθινοπώρου *(Güz Sancısı)* (2009) - Μπεχτσέτ
* Καθαρτήριο *(Araf)* (2006) - Τζένκ
* Βόλτα με μαγικό χαλί *(Organize İşler)* (2005)

Προσωπική ζωή
-------------

Από το 2008 έως το 2014 ήταν παντρεμένος με την ηθοποιό Μπουρτσίν Τερζίογλου, με την οποία γνωρίστηκαν το 2006 στα γυρίσματα της σειράς «Firtina». Από το 2016 είναι παντρεμένος με την ηθοποιό και εστεμμένη Miss Morocco 2006, Ιμάν Ελ Μπάνι.

Μουράτ Γιλντιρίμ και Ελλάδα
---------------------------

Ο Μουράτ Γιλντιρίμ έγινε γνωστός στην Ελλάδα μετά την επιτυχία του Έρωτας και Τιμωρία (*Aşk ve Ceza*) που προβλήθηκε από το Mega Channel, η σειρά παραμένει μέχρι σήμερα η Τούρκικη σειρά με τα μεγαλύτερα ποσοστά τηλεθέασης στην Ελλάδα αφού το τελευταίο επεισόδιο στις 16 Μαρτίου 2012 έφτασε το 48,8%. Η πρώτη του επαφή όμως με την Ελλάδα ήταν με την προβολή της ταινίας Πληγές του Φθινοπώρου(Güz Sancısı), στης οποίας την πρεμιέρα στην Αθήνα είχε παρευρεθεί. Τον Ιούνιο του 2012 ο τηλεοπτικός σταθμός ΑΝΤ1 προέβαλε την σειρά *Αsi* η οποία είχε επίσης μεγάλη επιτυχία αποτελώντας σταθερά το προϊόν με τη μεγαλύτερη τηλεθέαση του σταθμού αλλά και της ημέρας κάποιες φορές, ενώ μετά την μεταφορά της στις 12:00 το πρωί απέναντι από την εκπομπή *πρωινό μου* άγγιξε μέχρι το 40% παραμένοντας καθημερινά νικήτρια.

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 15 Οκτωβρίου 2012. Ανακτήθηκε στις 22 Απριλίου 2013.
2. ↑  «http://fan.kanald.com.tr/muratyildirim/hakkinda». Αρχειοθετήθηκε από το πρωτότυπο στις 17 Ιουλίου 2012. Ανακτήθηκε στις 5 Ιανουαρίου 2014.  Εξωτερικός σύνδεσμος στο `|title=` (βοήθεια)
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 13 Νοεμβρίου 2012. Ανακτήθηκε στις 22 Απριλίου 2013.
4. ↑
5. ↑  «http://www.haberturk.com/blog/ozgur-ugur/721086-suskunlar-iyi-bir-ilk-bolum-ama». Αρχειοθετήθηκε από το πρωτότυπο στις 3 Δεκεμβρίου 2013. Ανακτήθηκε στις 5 Ιανουαρίου 2014.  Εξωτερικός σύνδεσμος στο `|title=` (βοήθεια)
6. ↑  «Kırımlı Murat».
7. 1 2  «http://www.agb.gr/gr/data/». Αρχειοθετήθηκε από το πρωτότυπο στις 3 Αυγούστου 2013. Ανακτήθηκε στις 5 Ιανουαρίου 2014.  Εξωτερικός σύνδεσμος στο `|title=` (βοήθεια)
8. ↑

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μουράτ Γιλντιρίμ** |

* Ο Murat Yildirim στο Internet Movie Database

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 120799034
* GND: 141181893

 |

 |